**POZIV ZA IZBOR VODITELJA EDUKACIJE PROFESIONALACA U CENTRIMA ZA SOCIJALNI RAD U REPUBLICI SRPSKOJ U OBLASTI VOĐENJA SLUČAJA**

 **Januar 2021.**

**PROJEKTNI ZADATAK:Provođenje treninga/edukacije za profesionalce u centrima za socijalni rad u oblasti primjene metodologije Vođenja slučaja u okviru projekta**

 **„Jačanje sistema socijalnih usluga u Bosni i Hercegovini“**

**1. UVOD**

SOS Dječija sela BiH su internacionalna organizacija koja već 70 godina djeluje u 136 zemalja širom svijeta na svih 5 kontinenata, pružajući podršku prvenstveno djeci bez roditeljskog staranja kroz porodični model brige, ali i djeci koja su u riziku od razdvajanja kroz programe jačanja porodica, edukativne programe, zdravstvene centre, škole i druge aktivnosti u zajednicama.

Organizacija SOS Dječija sela Bosne i Hercegovine u saradnji sa entitetskim vlastima implementira trogodišnji projekat ***„Jačanje sistema socijalnih usluga u Bosni i Hercegovini“*.** Projekat je podržan od strane Vlade Savezne Republike Njemačke i provodi se u partnertstvu sa Ministarstvom zdravlja i socijalne zaštite Republike Srpske i Federalnim ministarstvom rada i socijalne politike. Ostali partneri projekta su centri za socijalni rad, nevladine i međunarodne organizacije i pružaoci usluga.

**2. O PROJEKTU**

Osnovni cilj projekta je stvaranje jasnih zakonskih okvira sa obavezujućim standardima za pružaoce socijalnih usluga, koji će raditi na uspostavljanju funkcionalnog sistema socijalnih usluga sa posebnim fokusom na ranjive kategorije djece i porodica u BiH.

U Republici Srpskoj organizacija SOS Dječija sela BiH sarađuje sa Ministarstvom zdravlja i socijalne zaštite Republike Srpske na ostvarivanju specifičnog cilja Jačanje kapaciteta profesionalaca u oblasti primjene metodologije Vođenje slučaja.

U sklopu ovog cilja planirano je da se provede edukacija profesionalaca centara za socijalni rad na području Republike Srpske po postojećem Priručniku za Vođenje slučaja u radu sa djetetom i porodicom, sa ciljem da se osposobe profesionalci iz centara za socijalni rad za primjenu standardizirane i preporučene metodologije Vođenja slučaja u svom svakodnevnom radu za identifikaciju ranjivih kategorija djece i porodica, planiranja kvalitetne brige u svrhu poboljšanja životnih uslova djece, mladih i njihovih porodica.

**3. CILJEVI I REZULTAT ANGAŽMANA**

Cilj ove aktivnosti je edukacija 40 profesionalaca iz centara za za socijalni rad na području Republike Srpske po postojećem Priručniku za Vođenje slučaja u radu sa djetetom i porodicom.

Realizacijom ovog cilja želi se doprinjeti jačanju kapaciteta pružaoca socijalnih usluga u korištenju stručnih metodologija a u u svrhu poboljšanja kvalitete životnih uslova djece, mladih i njihovih porodica, te pravednijeg i odgovornijeg društva sa jednakim mogućnostima za sve.

**4. OPIS OBUKE**

**Cilj obuke**: Edukacija 40 profesionalaca iz oblasti socijalne zaštite na području Republike Srpske po postojećem Priručniku za Vođenje slučaja u radu sa djetetom i porodicom

1. **Opći ishodi učenja:** primjena standardiziranih instrumenata i preporučene metodologije za Vođenje slučaja u svakodnevnom radu stručnih radnika u centrima za socijalni rad.
2. **Opći sadržaj:** primjena instrumenata kroz predviđene korake u radu sa djetetom i porodicom koristeći postojeći Priručnik.
3. **Učesnici:** Na svakoj edukaciji predviđeno je učešće 20 profesionalaca Tačan broj učesnika za svaku obuku će se znati prije početka svake obuke. Učesnici su stručni radnici iz centara za socijalni rad sa područja Republike Srpske. Učesnicima će biti ponuđen smještaj i hrana za vrijeme edukacije.
4. **Metodologija rada:** Kandidati trebaju predložiti detaljnu metodiku rada koristeći instrumente i obrasce Priručnika za vođenje slučaja u radu sa djetetom i porodicom. Edukacije trebaju biti interaktivne, sa što većim uključivanjem učesnika u realizaciju sadržaja edukacije.
5. **Dinamika:** Ukupno će se realizovati dvije identične edukacije.One se trebaju realizirati u nastavnim blokovima koje traju najviše 90 minuta. Tokom jednodnevne edukacije preporučeno je raditi najviše 4 bloka po 90 minuta. Između blokova potrebno je planirati pauzu za osvježenje i ručak koji su uključeni u 8 sati predviđene edukacije.

 **5. POTREBNE KVALIFIKACIJE**

**Potrebne kvalifikacije**:

* Minimalno 3 godine iskustva u organizaciji treninga/edukacija,
* Posjedovanje ekspertize u oblasti Vođenja slučaja;
* Posjedovanje znanja i najmanje 5 godina iskustva u direktnom radu sa djecom i korisnicima u Centru za socijalni rad i/ili naučnom ili saradničkom angažmanu u oblasti socijalne zaštite;
* Obavezujuće je kvalitetno znanje B/H/S jezika i razumijevanje konteksta.

**6. LOKACIJE I VRIJEME REALIZACIJE OBUKE**

Predviđene dvije edukacije će se realizirati radnim danima u trajanju od 1 dan (oko 8 radnih sati po edukaciji). Lokacija edukacija će biti naknadno utvrđena.Tačni termini obuke će se odrediti s izabranim kandidatom i u ovisnosti o epidemiološkoj situaciji.

Okvirni plan za realizaciju: 01. februar – 31.mart 2021.godine.

7. **NAČIN PRIJAVE**

Svi zainteresovani kandidati svoje prijave trebaju poslati na email adresu: mersiha.kolcakovic@sos-ds.ba najkasnije do 02.02.2021. godine.

Prijava treba sadržavati:

* Motivaciono pismo
* CV kandidata na jednom od službenih jezika u BiH u kojem su jasno naznačeni iskustvo, reference u obavljanju sličnih poslova i znanje iz tražene tematike.
* Izvedbeni plan za obuku koji sadrži: ishode učenja, detaljan sadržaj (teme), vrijeme trajanja, okvirnu agendu.
* Finansijsku ponudu

Izvedbeni plan,finansijsku ponudu i motivaciono pismo treba se poslati skenirano i potpisano od strane kandidata.

 Biće kontaktirane samo osobe koje su ušle u uži izbor.

**8. KONTAKT**

Kontakt osoba: Mersiha Kolčaković, mail: mersiha.kolcakovic@sos-ds.ba, tel: +387 62 925 769

 Sarajevo, 25.01.2020.